вицове за Изпити
Студент на изпит, неподготвен. Професорът, който обичал да се бъзика със слабите студенти, накрая отсякъл:
- Колега, вие сте за двойка! Но тъй като съм в настроение, ще Ви дам един шанс - един въпрос извън учебния материал. Ако отговорите правилно, ще Ви пиша тройка. И така - колко крушки има в залата?
Студентът набързо пресметнал - три реда по 5 крушки - 15.
- 15, - бил отговорът.
Професорът извадил една крушка от чантата си, вдигнал я и казал:
- Сгрешихте, колега, 16 са. Ще се видим наесен!
Есента, на поправителния изпит историята се повторила.
- Колега, вие сте за двойка! Но тъй като съм в настроение, ще Ви дам един шанс - един въпрос извън учебния материал. Ако отговорите правилно, ще Ви пиша тройка. И така - колко крушки има в залата?
- 16 са! - викнал студентът.
- Ааа, сгрешихте, колега. Аз този път не нося крушка!
- Ама аз нося! - казал студентът и извадил крушка от джоба си.